钦定古今图书集成/历象汇编/岁功典/第042卷 > 《淮南子》 > 《天文训》
## 钦定古今图书集成/历象汇编/岁功典/第042卷 > 《淮南子》 > 《天文训》

南方火也，其帝炎帝，其佐朱明执衡而治夏，其神为
荧惑，其兽朱鸟，其音征，其日丙丁。

春分四十六日而立夏，大风济，音比夹锺。加十五日
指巳，则《小满》音比太簇。加十五日指丙，则《芒种》音比
大吕。加十五日指午，则阳气极，故曰“有。”四十六日而
《夏至》，音比黄锺。加十五日指丁，则《小暑》音比大吕。加
十五日指未，则《大暑》音比太簇。

太阴治夏，则欲布施宣明。